La Llei 6/1993, de 15 de juliol, reguladora dels residus, estableix el marc d'actuació, les competències i les funcions de les diferents administracions públiques catalanes, entre les quals es troba l'Administració local.
Així, els municipis tenen atribuïda com a competència pròpia la gestió dels residus municipals, mentre que a l'Entitat Metropolitana dels Serveis Hidràulics i del Tractament de Residus, en l'àmbit territorial dels municipis que agrupa, li correspon programar, fer les obres i establir i prestar el servei de valorització i de disposició del rebuig dels residus municipals, i a la comarca li pertoca la gestió dels residus municipals en els supòsits de dispensa municipal del servei, de delegació dels municipis i d'assumpció d'aquest servei per altres títols d'acord amb la legislació de règim local.
La Llei 11/1997, de 24 d'abril, d'envasos i residus d'envasos, preveu també que la participació dels ens locals als sistemes integrats de gestió de residus d'envasos es farà a través de les comunitats autònomes, quan aquestes tinguin aprovats plans de gestió de residus sòlids urbans, i estableix la necessitat de garantir el finançament suficient per als ens locals pels costos addicionals que, en el seu cas, hagin de suportar.
L'exercici de les competències esmentades pels ens locals requereix dels corresponents mitjans financers que permetin fer front als costos econòmics que aquelles competències els suposen.
És per això que l'article 48 de la Llei 6/1993, de 15 de juliol, reguladora dels residus, crea el Fons de Gestió de Residus, en el marc de la legislació reguladora de la cooperació econòmica de la Generalitat en inversions en obres i serveis de competència dels ens locals de Catalunya.
El Fons de Gestió de Residus es regeix per les determinacions de la Llei esmentada i per les disposicions que la despleguin.
L'objecte d'aquest Decret és desenvolupar el règim jurídic aplicable al Fons, i regula, entre d'altres, els aspectes relatius a seva composició, els ens que en són beneficiaris i els criteris de selecció de projectes.
Per tot això, a proposta del conseller de Medi Ambient, d'acord amb el dictamen de la Comissió Jurídica Assessora i d'acord amb Govern,
El Fons de Gestió de Residus, adscrit a la Junta de Residus, té com a finalitat cooperar econòmicament a les obres i serveis de la competència dels ens locals en matèria de gestió de residus.
2.1 El Fons de Gestió de Residus es destina a finançar operacions de gestió de residus municipals i assimilables, així com de gestió de residus d'envasos que duguin a terme els ens locals, d'acord amb el que preveu la Llei 11/1997, de 24 d'abril, d'envasos i residus d'envasos, i el Programa general de residus de Catalunya.
2.2 Les despeses finançades pel Fons de Gestió de Residus es classifiquen en despeses d'inversió i d'explotació.
2.3 El Fons de Gestió de Residus es dotarà d'una partida de despesa congruent amb l'estudi econòmic que acompanyarà el Programa de gestió de residus municipals de Catalunya, que en funció de les disponibilitats pressupostàries es destinarà a satisfer els costos d'explotació i gestió dels ens locals que participin en el Programa.
2.4 En tot cas, queda assegurat el finançament dels costos addicionals que, en cada cas, hagin efectivament de suportar els ens locals en aplicació de la Llei 11/1997, de 24 d'abril.
El Fons de Gestió de Residus es pot nodrir dels recursos següents:
a) Les aportacions del pressupost de la Generalitat de Catalunya.
d) Les subvencions i els ajuts atorgats per altres.
e) L'import recaptat de les sancions imposades per l'Administració de la Generalitat com a conseqüència d'infraccions de la normativa sobre residus municipals i assimilables, un cop deduïdes les despeses de gestió.
f) Les donacions, les herències, les aportacions i els ajuts que, amb destinació específica al Fons, disposin els particulars, les empreses o les institucions.
g) Romanents procedents d'economies en la contractació, declaracions de caducitat i renúncies dels ens locals a ajuts atorgats o subvencions finançades amb aquests Fons, o altres ròssecs, inclosos els provinents dels sistemes que s'estableixin per a la gestió de residus municipals, ja siguin del mateix exercici econòmic o d'exercicis anteriors.
h) Les aportacions provinents dels sistemes que s'estableixen per a la gestió de residus d'envasos, o d'altres sistemes de gestió de residus que es desenvolupin en el futur.
j) Qualsevol altra aportació que es destini a finançar operacions de gestió de residus municipals.
El Fons de Gestió de Residus s'instrumenta de forma diferenciada en el pressupost de la Junta de Residus, en el qual s'integren els recursos enumerats a l'article 3 d'aquest Decret.
Són beneficiaris del Fons de Gestió de Residus els ens locals tant municipals com supramunicipals, altres entitats competents i consorcis constituïts per la prestació de serveis i per inversions resultants de la gestió de residus municipals.
El Fons de Gestió de Residus atén les directrius i els principis del Pla director d'inversions locals de Catalunya i dels programes de gestió de residus que formuli la Generalitat.
Convocatòria d'ajuts a inversions i selecció de projectes
7.1 Per a l'execució de les actuacions compreses als programes de gestió de residus, es poden dur a terme convocatòries d'atorgament d'ajuts i subvencions, a les quals poden concórrer els ens beneficiaris, sens perjudici de l'aplicació d'altres instruments de cooperació local.
7.2 La selecció dels projectes s'ajusta, entre d'altres, als criteris següents:
a) Adequació de les instal·lacions a les previsions del Programa de gestió de residus municipals, del Programa d'envasos i residus d'envasos, dels programes comarcals i de l'Entitat Metropolitana i dels Serveis Hidràulics i de Tractament de Residus.
b) Caràcter supramunicipal de les instal·lacions.
c) Idoneïtat i urgència de les instal·lacions.
d) Acreditació de la compatibilitat urbanística.
e) Major esforç econòmic dels ens beneficiaris.
f) Atenció especial a les comarques d'alta muntanya.
g) Concurrència amb altres ajuts públics.
Aportacions dels ens beneficiaris
L'aportació dels ens beneficiaris no pot ser, com a criteri general, inferior al 50% de l'import dels projectes corresponents, amb excepció dels d'alta muntanya, als qual és d'aplicació la seva normativa específica, i d'aquells supòsits especials previstos al Programa de gestió de residus municipals i al Programa de gestió d'envasos i residus d'envasos.
Declaració d'utilitat pública i necessitat d'ocupació
La inclusió en els programes de gestió de residus dels projectes vinculats a les actuacions objecte del finançament del Fons de Gestió de Residus comporta la declaració d'utilitat pública i l'aprovació definitiva d'aquells projectes implica la necessitat d'ocupació de béns i d'adquisició de drets, als efectes d'expropiació forçosa.
10.1 Les actuacions finançades amb recursos del Fons seran executades pels ens locals beneficiaris d'ajuts o de subvencions, o, si s'escau, subsidiàriament, per l'Administració de la Generalitat mitjançant qualsevol dels sistemes de gestió d'obres i serveis que estableix la normativa vigent.
10.2 L'execució de les actuacions compreses al Programa de gestió de residus s'ha d'ajustar als requisits que es determinin en cada convocatòria.
10.3 L'incompliment de les condicions establertes o dels terminis d'execució de les actuacions finançades amb càrrec al Fons pot comportar la revocació de l'ajut o de la subvenció, sense perjudici que pugui procedir-se a l'execució subsidiària de les actuacions d'acord amb el que estableix l'article 136 de la Llei 8/1987, de 15 d'abril, municipal i de règim local de Catalunya.
11.1 Per al seguiment de les aportacions econòmiques i actuacions derivades del Fons de Gestió de Residus s'ha de constituir una Comissió mixta amb la composició següent:
b) Tres vocals representants dels ens locals amb la distribució següent:
1 vocal designat per l'Entitat Metropolitana dels Serveis Hidràulics i del Tractament de Residus.
1 vocal designat per la Federació de Municipis de Catalunya.
1 vocal designat per l'Associació Catalana de Municipis i Comarques.
11.2 La Comissió mixta és presidida per un representant de la Junta de Residus i actua de secretari, amb veu i sense vot, sense ser membre de la comissió, la persona que designi la Junta de Residus.
En el termini màxim d'un mes a comptar des de l'entrada en vigor d'aquest Decret s'ha de constituir la Comissió mixta regulada a l'article 11.